Raffles Hotel

Raffles Hotel (kinesisk: 莱佛士酒店) er et luksuriøst hotell i Singapore bygget i 1887 i typisk «kolonistil» som har fått sitt navn etter Singapores grunnlegger Sir Stamford Raffles. Hotellet er kjent for sin luksus og eksklusive restauranter, men er også kjent for å være opphavssted for drinken «Singapore Sling».
Hotellet inneholder en tropisk hage, museum og et teater i viktoriansk stil.

Historie 
Hotellet ble grunnlagt av fire armenske brødre, kalt «Sarkies Brothers» (Martin, Tigran, Aviet, og Arshak Sarkies). De åpnet en 10-roms stor bungalow på Beach Road og Bras Basah Road eid av en arabisk handelsmann ved navn Syed Mohamed Alsagoff den 1. desember 1887. Han moderniserte stedet til det var den mest moderne bygningen i Singapore på den tiden. Lokasjonen til hotellet var opprinnelig ved havet, men stadige utvidelser av landområdene gjør at hotellet i dag ligger ca. 500 meter fra havet. Ingen asiater hadde adgang til å bo som gjester på hotellet før på 1930-tallet. 
Bygningen ble tegnet av arkitekten Regent Alfred John Bidwell av Swan og Maclaren. Den nåværende hovedbygningen ble ferdigstilt i 1899.

Hotellet fortsatte å ekspandere og fikk etterhvert ekstra fløyer, en veranda, ballrom, en bar og billiardrom. Den store depresjonen skapte trøbbel for hotellet og i 1931 ble det satt under administrasjon. Men i 1933, ble hotellet overtatt av den nystartede bedriften Raffles Hotel Ltd.

Da den japanske invasjonen av Singapore startet 15. februar 1942, har det blitt sagt at de japanske soldatene møtte gjestene på hotellet til en siste vals. Under andre verdenskrig ble Raffles omdøpt til .

Hotellet overlevde andre verdenskrig, tross i de store ødeleggelsene Singapore opplevde og bruken av hotellet som transittmottak for krigsfanger. I 1987 erklærte myndighetene at hotellet skulle få statusen nasjonalmonument. I 1989 gjennomgikk hotellet en renovasjon som kostet tilsammen 160 millioner S$.

Hotellet åpnet igjen 16. september 1991 etter å ha blitt restaurert til sin originale design fra sine fordums dager i 1915. Det fikk da nye rom og shopping arkade i samme stil.

16. september 2007 feiret hotellet 120-årsdag med minister mentor Lee Kuan Yew tilstede. Han feiret 84 år på samme dag.

8. april 2010 annonserte The Straits Times at det statlige fondet i Qatar hadde kjøpt hotellet for 275 millioner $ (S$384 millioner). I tillegg til å ta over Raffles Hotel, ville de investere 467 millioner $ i Fairmont Raffles i bytte mot 40% av luksushotellkjeden.

Hotellet inneholder også Raffles Hotel Museum som viser hotellets mektige historie. Museet ble satt istand etter et søk av en PR konsulent. Folk fra hele verden sendte inn sine bilder og historier fra sine opphold på hotellet, i tillegg til gamle menyer, postkort og andre rariteter. Disse er nå utstilt sammen med bilder av kjente personer som har bodd på hotellet.

Barer og restauranter 
 Ah Teng's Bakery
 Bar and Billard Room & Martini Bar
 Doc Cheng's & Doc Cheng's Bar
 Empire Cafe 
 Long Bar, fødestedet til Singapore Sling
 Long Bar Steakhouse 
 Raffles Courtyard & Gazebo Bar
 Raffles Creamery
 Raffles Culinary Academy
 Raffles Grill 
 Royal China at Raffles (del av den kjente Royal China i London) 
 Seah Street Deli
 THOS SB Raffles Shop
 Tiffin Room 
 Writer's Bar
 Anders Helledi & Klaus Poulsen

Referanser

Litteratur 
 Ilsa Sharp. There Is Only One Raffles: The Story of a Grand Hotel. Ulverscroft Large Print (1991). ISBN 978-0708924532
 Raymong Flower: The Year of the Tiger, 1986, Singapore
 Andreas Augustin. The Raffles Treasury, Secrets of a Grand Old Lady. Treasury Publishing (1988). ASIN B000PCGBHO
 Andreas Augustin. Raffles, The Most Famous Hotels in the World, London/Singapore/Vienna, (1986)
 
 Ralph Modder. Romancing the Raffles: A Collection of Short Stories. SNP Editions (2000). ISBN 9814059692
 Ryu Murakami (Author), Corinne Atlan. Raffles Hotel. Picquier (2002). ISBN 978-2877305839
 Chefs of Raffles Hotel. The Raffles Hotel Cookbook. Butterworth-Heinemann (2003). ISBN 978-9814068581
 Fables From the Raffles Hotel Arcade. Angsana Books (1995). ISBN 978-9813056725
 Gretchen Liu. Raffles Hotel style. Raffles Hotel (1997). ISBN 978-9813018860

Eksterne lenker 
 
   Raffles' historie, kjente gjester, legendariske historier
 Historier av reisende som har bodd på Raffles Hotel
 Virtuell panoramatur på Raffles

Hoteller i Singapore
Etableringer i 1887